cyanic-selkie/wikianc huggingface dataset:
Ιερό των Μεγάλων Θεών
Ελληνιστικά βασίλεια
Η επανίδρυση της δυναστείας των Αντιγονιδών στη Μακεδονία από τον Αντίγονο Β´ Γονατά οδήγησε σε νέες ναυτικές συγκρούσεις στο Αιγαίο έναντι των Πτολεμαίων. Ο Αντίγονος εορτάζοντας τη νίκη του στην ναυμαχία της Κω, αφιέρωσε ένα από τα πλοία του από τη νικηφόρα ναυμαχία στο ιερό την περίοδο 255 – 245 π.Χ.,και ανέθεσε την κατασκευή του κτηρίου με την ονομασία Νεώριο, στο δυτικό ύψωμα. Πιθανώς να εμπνεύστηκε από το αντίστοιχο Νεώριο της Δήλου το οποίο υπήρχε από τον 4ο αιώνα π.Χ., το οποίο επίσης επαναχρησιμοποίησε και αφιέρωσε ένα άλλο από τα πλοία του.
Οι ναυτικές συγκρούσεις μεταξύ των Πτολεμαίων και των Αντιγονιδών συνεχίστηκε κατά διαστήματα έως το τέλος του 3ου αιώνα π.Χ., έως ότου ο Φίλιππος Ε´ της Μακεδονίας των Αντιγονιδών νικήθηκε οριστικά από τη συμμαχία των πόλεων της Ρόδου και της Περγάμου οι οποίες είχαν καταφύγει και είχαν ζητήσει βοήθεια από τη Ρώμη. Προς τιμή του Φιλίππου Ε´ ανεγέρθηκε από τους Μακεδόνες μια θριαμβευτική στήλη μπροστά από τη μεγάλη στοά του άνω υψώματος στην οποία βρισκόταν η πλώρη ενός πλοίου κατασκευασμένης από ασβεστόλιθο επί της οποίας βρίσκονταν το άγαλμα της Νίκης της Σαμοθράκης. Είναι πιθανό ωστόσο πως η πλώρη αποτελεί αφιέρωμα από τους Ρόδιους καθώς η ανάλυση του ασβεστόλιθου καθώς και ο τύπος του πλοίου οδηγούν σε Ροδίτικη προέλευση.
Το ιερό έγινε το τελικό καταφύγιο του τελευταίου βασιλιά της Μακεδονίας, του Περσέα, ο οποίος κατέφυγε στο νησί μετά την ήττα που υπέστη από τους Ρωμαίους στην Μάχη της Πύδνας το 168 π.Χ.. Σύντομα έπειτα συνελήφθη από τους Ρωμαίους και οδηγήθηκε στη Ρώμη όπου και φυλακίστηκε, και το βασίλειο της Μακεδονίας καταλύθηκε οριστικά.
Εξερεύνηση του χώρου
Η περιοχή εξερευνήθηκε για πρώτη φορά το 1444, ωστόσο η ουσιαστική εξερεύνηση ξεκίνησε μετά την ανακάλυψη του αγάλματος της Νίκης της Σαμοθράκης το 1863 από τον Γάλλο πρόξενο Σαρλ Σαμπουαζό (με βάση την Αδριανούπολη), και λίγα χρόνια αργότερα στάλθηκε Γαλλική αρχαιολογική αποστολή το 1866 η οποία ξεκίνησε ανασκαφές στο χώρο. Ακολούθησαν αποστολές από Αυστρία το 1873 και 1876 οι οποίες έκαναν εκκαθάριση των χώρων του Πτολεμαίου και της στοάς, καθώς και κάποιες ανασκαφές στο Ιερόν, το Αρσινόειο και το Τέμενος.
Τα ευρήματα των ανασκαφών μοιράστηκαν κατόπιν συμφωνίας με την Οθωμανική κυβέρνηση, έτσι πολλά από τα ευρήματα κατέληξαν στο μουσείο ιστορίας της τέχνης (Kunsthistorisches Museum) στη Βιέννη (όπως για παράδειγμα το άγαλμα μια φτερωτής Νίκης το οποίο βρισκόταν στο αέτωμα του Ιερού ), ενώ άλλα στάλθηκαν στην Καλλίπολη και από εκεί στο αρχαιολογικό μουσείο Κωνσταντινούπολης κατά τη διαδρομή όμως μερικά από τα κιβώτια με τις αρχαιότητες εξαφανίστηκαν. Ο Σαμπουαζό επέστρεψε το 1891 για να αναζητήσει τα τμήματα της πλώρης του πλοίου επί του οποίου βρισκόταν το άγαλμα της Νίκης της Σαμοθράκης, και κατά την περίοδο αυτή ανακάλυψε το θέατρο του ιερού. Η Γαλλική Αρχαιολογική Σχολή Αθηνών μαζί με το πανεπιστήμιο της Πράγας έκαναν ανασκαφές κατά την περίοδο 1923 με 1927, και ακολουθήθηκαν από τις ανασκαφές του Ινστιτούτου Καλών Τεχνών του πανεπιστημίου της Νέας Υόρκης το 1938 οι οποίες ανακάλυψαν το κτήριο του Ανακτόρου, ενώ οι ανασκαφές διακόπηκαν κατά τη διάρκεια του Β´ Παγκοσμίου Πολέμου.
Το 1956 έγινε μια μερική αναστύλωση της προμετωπίδας του κτηρίου του ιερού, ενώ το 2013 ξεκίνησε το πρόγραμμα συντήρησης του συνόλου των μνημείων του.
Ξενόγλωσσοι
Κατηγορία:Κάβειροι Κατηγορία:Αρχαιολογικοί τόποι στη Σαμοθράκη Κατηγορία:Μυστηριακές θρησκείες
Αψίδα του Θριάμβου (Βαρκελώνη)
Η Αψίδα του θριάμβου (καταλανικά: Arc de Triomf, προφορά: ˈaɾk də tɾiˈomf ή ισπανικά:  Arco de Triunfo) είναι μία αψίδα θριάμβου στην πόλη της Βαρκελώνης, Καταλονία, Ισπανία. Χτίστηκε από τον αρχιτέκτονα Γιόζεπ Μπιλασέκα ι Κασανόβας, με σκοπό, να χρησιμοποιηθεί ως η πύλη της πόλης για την πρώτη παρουσίαση διεθνών σχέσεων της Βαρκελώνης, το 1888. Οι διαστάσεις της είναι: 29,80 x 27,70 x 12,40 m. Σήμερα είναι ένα από τα σημαντικά αξιοθέατα της πόλης, η οποία οδηγεί προς το - επίσης αξιοθέατο - Parc de la Ciutadella.
Εξωτερικοί σύνδεσμοι
41.39083°N, 2.18056°W
Λέλεγας
Ο Λέλεγας ή Λέλεξ ήταν μυθικός βασιλιάς της Λακωνίας.
Σύμφωνα με τον Παυσανία ήταν ο αυτόχθων πρώτος βασιλιάς της Λακωνίας, που έδωσε το όνομά του στη χώρα, Λελεγία, και τους κατοίκους της, Λέλεγες. Θεωρείται επίσης γενάρχης των κατοίκων της Μεσσηνίας. Είχε τρία παιδιά από τη σύζυγό του Κλεοχάρεια, τον Μύλη, ο οποίος επινόησε τον Μύλο (μυλόπετρα), τον Πολυκάονα και τη Θεράπνη. Όταν πέθανε ο Μύλης την εξουσία την κληρονόμησε ο γιος του Ευρώτας. Ο Ευρώτας, είχε μια κόρη, την Σπάρτη, που παντρεύτηκε με τον Λακεδαίμονα, γιο του Δία και της Ταϋγέτης.
Παραπομπές
Κατηγορία:Μυθικοί βασιλείς της Σπάρτης
Αποκλίνον κατάστρωμα
μικρογραφία|360x360εσ|χρήσης του αποκλίνοντος καταστρώματος Αποκλίνον κατάστρωμα, ή γωνιώδες κατάστρωμα, ονομάζεται το κατάστρωμα πτήσεων, (απο-προσνήωσης), των αεροπλανοφόρων του οποίου ο άξονας παρουσιάζει γωνία 8 – 10 μοιρών με τον διαμήκη άξονα του πλοίου. Πρόκειται για μία από τις σημαντικότερες βελτιώσεις διάταξης των καταστρωμάτων πτήσεων των αεροπλανοφόρων, η εφαρμογή του οποίου ξεκίνησε το 1953.
Την εποχή εκείνη ο Άγγλος πλοίαρχος Φ. Κάμπελ (D.R.F. Cambell) της Βασιλικής Ναυτικής Αεροπορίας και ο επίσης Άγγλος Λ. Μπόντιγκτον (L. Boddington) του Αεροναυτικού Ιδρύματος του Φάρνμπορω έδωσαν μία ευφυέστατη λύση:
Λαμβάνοντας υπόψη την μέχρι τότε ακολουθούμενη διάταξη όπου το 1/3 του όλου καταστρώματος, (το προς την πρύμνη), χρησιμοποιούνταν για τις προσνηώσεις, το άλλο 1/3 του μήκους του, (το προς πλώρη), για τις απονηώσεις και το υπόλοιπο 1/3 (κεντρικό) ως χώρος ασφαλείας μεταξύ των δύο προηγουμένων, σκέφθηκαν αν ο τροχοδιάδρομος προσνήωσης έτεμνε υπό μικρή γωνία τον υφιστάμενο τροχοδιάδρομο θα ήταν δυνατόν να μειωθεί στο ελάχιστο ο μεσαίος χώρος ασφαλείας με αντίστοιχη αύξηση των διαστάσεων των άλλων μερών και αυτό χωρίς ν΄ απαιτηθεί ναυπήγηση σκαφών μεγαλυτέρων απαιτήσεων.
Η παραπάνω ιδέα υποβλήθηκε στο Βρετανικό Βασιλικό Ναυαρχείο και σε λίγο καιρό άρχισε η δοκιμαστική εφαρμογή στα αγγλικά αεροπλανοφόρα HMS Triumph και HMS Illustrious (87) χωρίς ιδιαίτερη μετασκευή αυτών. Η ιδέα αυτή γνωστοποιήθηκε τότε και στο Πολεμικό Ναυτικό των ΗΠΑ το οποίο, διαθέτοντας περισσότερα μέσα και πιστώσεις, ξεκίνησε την κατάλληλη μετασκευή του αεροπλανοφόρου "Αντιέταμ" (Antietam), οι δοκιμές του οποίου και ξεκίνησαν τον Ιανουάριο του 1953. Μέσα σε ελάχιστο χρόνο η ιδέα αυτή αποδείχθηκε επιτυχής και το αποκλίνον κατάστρωμα καθιερώθηκε ως αναγκαία ναυπηγική διάταξη των αεροπλανοφόρων.
Καινοτομίες
Στην αρχή η γωνία των δύο αξόνων ήταν 8 μοίρες που αργότερα αυξήθηκε στις 10,5 μοίρες, ο αριθμός των ανασχετικών συρματόσχοινων μειώθηκαν από 12 σε 6 και ο αριθμός των φραγμάτων ασφαλείας από 3 σε 1. Επίσης με τη νέα αυτή διάταξη τα αεροπλάνα που δεν κατόρθωναν να συγκρατηθούν στα συρματόσχοινα είχαν πλέον περιθώριο ν΄ αναπτύξουν στροφές κινητήρων και να απονηωθούν  στη συνέχεια από την άλλη άκρη του ίδιου του αποκλίνοντος καταστρώματος που παρέμενε ελεύθερος, χωρίς να κινδυνεύουν να επιπέσπουν σε άλλα σταθμευμένα αεροπλάνα.
Όσον αφορά για τα αεριωθούμενα των οποίων οι κινητήρες βραδύνουν ν΄ αναπτύξουν ισχύ, καθιερώθηκε, την προσνήωση να την επιχειρούν με ισχύ των μηχανών στο 85%, έτσι ώστε να καθίσταται εφικτή η εξ ανάγκης εκ νέου απονήωση. Η βελτίωση αυτή της τεχνικής της προσνήωσης των αεριωθουμένων συνέβαλε στη μείωση των δυσμενών αποτελεσμάτων που συνέβαινε μέχρι τότε κατά τη βίαιη προσέγγισή ("πρόσψαυσή")  τους στο κατάστρωμα, γεγονός που ευνοούσε και την χρησιμοποίηση ελαφρύτερου συστήματος προσγείωσης.
Κάποια μειονεκτήματα της νέας αυτής διάταξης που παρουσιάστηκαν σε πλεύσεις νηνεμίας όπως κάποιες δίνες που δημιουργούνταν από τις υπερκατασκευές του μεσόστεγου και αεροδίνες από τον εξερχόμενο καπνό της καπνοδόχου που δημιουργούσαν και οπτικά εμπόδια γρήγορα ξεπεράστηκαν στην αρχή με αφαίρεση τμημάτων των υπερκατασκευών, τροποποίηση της καπνοδόχου και με αύξηση της ταχύτητας προσνήωσης των αεροπλάνων.
Πλεονεκτήματα
Συνοψίζοντας όλα τα παραπάνω, τα πλεονεκτήματα του αποκλίνοντος καταστρώματος πτήσεων απαριθμούνται:
Κατηγορία:Ναυπηγική Κατηγορία:Ναυτική αεροπορία Κατηγορία:Πλοίο
Μποκέ (περιφέρεια)
Το Μποκέ (γαλλ: Boké) είναι μία από τις οκτώ περιφέρειες της Γουινέας. Πρωτεύουσα είναι το Μποκέ.
Γεωγραφία
Το Μποκέ βρίσκεται δυτικά της Γουινέας. Συνορεύει στα βορειοανατολικά με το Λαμπέ, στα νοτιοανατολικά με την Κιντιά, στα δυτικά με τη Γουινέα Μπισσάου, στα βόρεια με τη Σενεγάλη και στα νότια βρέχεται από τον Ατλαντικό.
Venom (συγκρότημα)
Οι Venom είναι αγγλικό extreme metal συγκρότημα το οποίο δημιουργήθηκε στο Νιούκαστλ το 1979 και αποτέλεσαν μία από τις πρώτες μορφές του ακραίου metal όντας βασική επιρροή του thrash, του death και του black metal.
Η αρχή
Το αρχικό όνομα των Venom ήταν Guillotine και αποτελούνταν από τον Ντέιβ Μπλάκμαν στα φωνητικά, τον Τζέφρι Νταν και τον Ντέιβ Ράδερφορντ στις κιθάρες, τον Ντον Χιούιτ στο μπάσο και τον Κρις Μερκάτερ στα τύμπανα. Μετά από μερικούς μήνες, το μικρόφωνο του συγκροτήματος ανέλαβε ο Κλάιβ Άρτσερ των Oberon, το μπάσο ο Άλαν Γουίνστον και τα τύμπανα ο Άντονι Μπρέι. Μέσα στο 1979 το όνομα του συγκροτήματος άλλαξε σε Venom και τη θέση του Ράδερφορντ πήρε ο Κόνραντ Λαντ, αναλαμβάνοντας τελικά το μπάσο μετά την αποχώρηση του Γουίνστον.
Μέσα στο 1980, ο Άρτσερ αποχώρησε και ο Λαντ ανέλαβε και τα φωνητικά εκτός του μπάσου, με πρώτο κομμάτι το οποίο τραγούδησε να είναι το "Live Like An Angel".
Η πρώτη εποχή του Cronos
left|thumb|140px|Ο Cronos το 2010 Το πρώτο σινγκλ των Venom ήταν το "In League with Satan", ενώ το Δεκέμβριο του 1981 κυκλοφόρησε ο πρώτος τους δίσκος με τίτλο "Welcome to Hell" μέσω της "Neat Records". Ο δίσκος αποτέλεσε κάτι το πρωτόγνωρο για την εποχή που κυκλοφόρησε λόγω του έντονα σατανικού ύφους του και δημιούργησε μεγάλη εντύπωση παρ' όλη την έλλειψη τεχνικής κατάρτισης των μελών του συγκροτήματος.
Ακολούθησε στις 1 Νοεμβρίου 1982 ο δίσκος "black metal", μία από τις μεγαλύτερες επιρροές του Thrash Metal, τόσο μεγάλη σε βαθμό που έδωσε το όνομα του σε ένα ολόκληρο μουσικό είδος. Οι κριτικοί αντιμετώπισαν αρνητικά τις πρώτες κυκλοφορίες του συγκροτήματος χαρακτηρίζοντας τους ως "τρίο ηλιθίων". Κατά την περιοδεία για την προώθηση του "black metal" με τίτλο "Seven Gates of Hell", τις συναυλίες των Venom άνοιγαν οι Metallica.
Ο τρίτος δίσκος των Venom, "At War with Satan" περιείχε το ομώνυμο εικοσάλεπτο τραγούδι, το οποίο καταλάμβανε όλη την πρώτη πλευρά του δίσκου. Αυτό ήταν το πρώτο άλμπουμ του συγκροτήματος που μπήκε στα βρετανικά τσαρτ ανεβαίνοντας στο # 64. Ακολούθησε το "Possessed" τον Απρίλιο του 1985 γνωρίζοντας μικρότερη επιτυχία από τους προκατόχους του. Στην "Combat Tour" που ακολούθησε, τις συναυλίες των Venom άνοιγαν οι Slayer.
Μετά την ηχογράφηση του ζωντανού δίσκου "Eine Kleine Nachtmusik" το οποίο κυκλοφόρησε στα τέλη του 1986, ο Νταν αποχώρησε για να αντικατασταθεί από τους Μάικ Χίκι και Τζιμ Κλερ. Με αυτή τη σύνθεση, οι Venom κυκλοφόρησαν το "Calm Before the Storm" το Νοέμβριο του 1987, λαμβάνοντας πολύ μέτριες κριτικές. Ο δίσκος παρουσίασε μία αλλαγή από τη σατανική θεματολογία σε επικότερους στίχους.
Αλλαγή σύνθεσης
Μετά την κυκλοφορία του δίσκου οι Λαντ, Χίκι και Κλερ αποχώρησαν για να σχηματίσουν τους Cronos. Με τον Μπρέι σαν μοναδικό μέλος της αρχικής σύνθεσης του συγκροτήματος να πλαισιώνεται από τον τραγουδιστή και μπασίστα Τόνι Ντόλαν και τον κιθαρίστα Αλ Μπαρνς, ο Τζέφρι Νταν επέστρεψε στους Venom για να ηχογραφήσουν τους δίσκους "Prime Evil" (1989) και "Temples of Ice" (1991), όπως και το EP "Tear Your Soul Apart". Ακολούθησε, στα τέλη του 1992, το "The Waste Lands" με τον Στηβ Γουάιτ να αντικαθιστά τον Αλ Μπαρνς. Μετά την εμπορική αποτυχία των τελευταίων τους κυκλοφοριών η εταιρεία "Music for Nations" τους απέρριψε και το συγκρότημα διαλύθηκε. thumb|180px|Ο Ντάνι Νίντχαμ
Επανένωση
Το 1995, η κλασική σύνθεση του συγκροτήματος επανενώθηκε, κυκλοφορώντας το EP "Venom '96" με επανεκτελέσεις τεσσάρων κλασικών κομματιών τους αλλά και ένα νέο, το "The Evil One". Ακολούθησε το άλμπουμ "Cast in Stone" το Νοέμβριο του 1997, αλλά το 1999 ο Μπρέι αποχώρησε για να αντικατασταθεί από τον αδελφό του Κόνραντ Λαντ, Άντονι. Η νέα σύνθεση ηχογράφησε το "Resurrection" τον Απρίλιο του 2000.
Το 2002 ο Νταν αποχώρησε για δεύτερη φορά και αντικαταστάθηκε και πάλι από τον Μάικ Χίκι. Οι Venom κυκλοφόρησαν το δίσκο "Metal Black", το Μάρτιο του 2006, ενώ το 2007 ο Χίκι αντικαταστάθηκε από τον κιθαρίστα La Rage. Το συγκρότημα κυκλοφόρησε το δίσκο "Hell" τον Ιούνιο του 2008 και την επόμενη χρονιά τα τύμπανα ανέλαβε ο Ντάνι "Dante" Νίντχαμ.
Στις 28 Νοεμβρίου 2011 κυκλοφόρησε ο πρώτος δίσκος των Venom με αυτή τη σύνθεση, με τίτλο "Fallen Angels". Ακολούθησε το "From the Very Depths" τον Ιανουάριο του 2015, ενώ η περιοδεία για την προώθηση του ξεκίνησε με την εμφάνιση του συγκροτήματος στο φεστιβάλ "70000 TONS OF METAL".
Δισκογραφία
{|width="100%" align="center"|
Πηγές
Κατηγορία:Αγγλικά black metal συγκροτήματα Κατηγορία:Αγγλικά thrash metal συγκροτήματα Κατηγορία:Βρετανικά speed metal συγκροτήματα Κατηγορία:Νικητές Kerrang! Awards Κατηγορία:Μουσικά τρίο
Σωτήρης Νίνης
Το 2008 εντάχθηκε στη λίστα του ισπανικού περιοδικού «Don Balon», με τους εκατό πιο ελπιδοφόρους ποδοσφαιριστές του κόσμου.
Παναθηναϊκός (2006-2012)
thumb|left|250 px|Ο Σωτήρης Νίνης το 2007 στον [[Παναθηναϊκός (ποδόσφαιρο)|Παναθηναϊκό]] Ξεκίνησε τη σταδιοδρομία του από τις ακαδημίες του Απόλλωνα Σμύρνης και συνέχισε στις ακαδημίες του Παναθηναϊκού. Τον Δεκέμβριο του 2006, μετά από υπόδειξη του προπονητή του Παναθηναϊκού Βίκτορ Μουνιόθ στη διοίκηση της ομάδας, ο Νίνης υπέγραψε το πρώτο του επαγγελματικό συμβόλαιο. Είναι από τους νεότερους ποδοσφαιριστές που έχουν αγωνιστεί στον Παναθηναϊκό σε επίσημο αγώνα και αυτό έγινε στις 7 Ιανουαρίου 2007, στη νίκη εναντίον του Αιγάλεω με σκορ 1-0, σε ηλικία 16 ετών και 9 μηνών, αφήνοντας από την πρώτη του εμφάνιση πολύ καλές εντυπώσεις.
Σκόραρε το πρώτο του τέρμα στον αγώνα κόντρα στον Πανιώνιο στις 27 Ιανουαρίου 2007 και έγινε ο δεύτερος νεότερος παίκτης που σκοράρει στο πρωτάθλημα της Α' Εθνικής, σε ηλικία 16 ετών, 9 μηνών και 24 ημερών, μετά τον Θωμά Μαύρο του Πανιωνίου. Ταυτόχρονα έγινε ο νεότερος παίκτης που έχει σκοράρει με την ομάδα του Παναθηναϊκού.
Στις 18 Φεβρουαρίου του 2007 έγινε και ο νεότερος παίκτης που έχει σκοράρει σε ντέρμπι, πετυχαίνοντας τέρμα στον αγώνα εναντίον της ΑΕΚ, το οποίο έληξε 4-1 υπέρ των «πρασίνων» και ο Νίνης ψηφίστηκε πολυτιμότερος παίκτης του αγώνα. Στο τέλος της αγωνιστικής περιόδου ψηφίστηκε καλύτερος νέος ποδοσφαιριστής, από τους συναδέλφους του στον ΠΣΑΠ. Στις αρχές Οκτωβρίου 2007 υποβλήθηκε σε επέμβαση στους κοιλιακούς στη Γερμανία και αποφασίστηκε να παραμείνει εκτός γηπέδων για επτά εβδομάδες μέχρι να αποθεραπευτεί. Την περίοδο 2009-10 (κατά την οποία κατέκτησε το νταμπλ στην Ελλάδα) η σταδιοδρομία του γνώρισε μεγάλη άνθιση και πολλές ομάδες μεγάλης κλάσης εξέφρασαν το ενδιαφέρον τους για τον νεαρό μέσο του "τριφυλλιού", όπως η Μάντσεστερ Γιουνάιτεντ από την Αγγλία αλλά και ομάδες από την Ιταλία, έπειτα από τις εξαιρετικές εμφανίσεις που είχε κάνει στους αγώνες του Παναθηναϊκού ενάντια στη Ρόμα τον Φεβρουάριο του 2010, στα πλαίσια του Europa League. Ειδικά στον επαναληπτικό αγώνα της Ρώμης πραγματοποίησε καταπληκτική εμφάνιση με ένα κερδισμένο πέναλτι, μία ασίστ και ένα τέρμα, που είχαν ως αποτέλεσμα την ανάδειξή του σε κορυφαίο ποδοσφαιριστή της αναμέτρησης.
Πάρμα
Τον Ιανουάριο του 2012 έκανε γνωστό πως από το καλοκαίρι της ίδιας χρονιάς θα συνεχίσει την καριέρα του σε σύλλογο του εξωτερικού. Δύο μήνες αργότερα έγινε γνωστή η συμφωνία του για τριετές συμβόλαιο με την ιταλική Πάρμα. Ο Παναθηναϊκός για τη μεταγραφή του έλαβε ως χρηματικό αντίτιμο τα "τροφεία" του παίκτη, καθώς επρόκειτο για "προϊόν" των "πράσινων" ακαδημιών, που ανήλθαν κοντά στο ένα εκατομμύριο ευρώ. Στον τελευταίο του αγώνα με την "πράσινη" φανέλα, πραγματοποίησε την καλύτερή του εμφάνιση της χρονιάς, χωρίς ωστόσο να πετύχει κάποιο τέρμα, με τον κόσμο να τον αποθεώνει κατά την αλλαγή του προς το τέλος του αγώνα με τον Γιώργο Καραγκούνη και τον ίδιο, εμφανώς συγκινημένο, να ανταποδίδει το χειροκρότημα.
ΠΑΟΚ (δανεισμός)
Για την αγωνιστική περίοδο 2013-14 παραχωρήθηκε από τον ιταλικό σύλλογο ως δανεικός στον ΠΑΟΚ για έναν χρόνο, ενώ τον Αύγουστο του 2014 ανακοινώθηκε η λύση της συνεργασίας του με την Πάρμα, κοινή συναινέσει.
Παναθηναϊκός (2015-2016)
Τον Νοέμβριο της ίδιας χρονιάς συμφώνησε με τον Παναθηναϊκό, με τον οποίο απέκτησε δικαίωμα συμμετοχής τον Ιανουάριο του 2015.
Βέλγιο
Τον Ιανουάριο του 2016 αποκτήθηκε ως ελεύθερος από τη βελγική Σαρλερουά όπου παρέμεινε για έναν χρόνο, μέχρι τον Ιανουάριο του 2017, όταν αποχώρησε ως ελεύθερος για να συνεχίσει στην επίσης βελγική Μαλίν. Έπειτα από εννέα μήνες, τον Σεπτέμβριο του 2017, έλυσε το συμβόλαιό του με τον βελγικό σύλλογο.
Ισραήλ
Τον Σεπτέμβριο του 2017 συμφώνησε με την ισραηλινή Μακάμπι Πετάχ Τίκβα.
Τον Οκτώβριο του 2018, ο Νίνης εντάχθηκε στη Χαπόελ Ασκελόν. Στις 8 Οκτωβρίου 2018, σκόραρε στο ντεμπούτο του, ως αλλαγή, στη νίκη με 2–1 επί της Χαπόελ Κφαρ Σάμπα.
Βόλος
Στις 18 Αυγούστου 2020, ο Νίνης υπέγραψε μονοετές συμβόλαιο με τον Βόλο.
ΠΑΣ Γιάννινα
Στις 18 Νοεμβρίου 2022 υπέγραψε συμβόλαιο μέχρι το καλοκαίρι του 2024 με τον ΠΑΣ Γιάννινα.
Εθνική ομάδα
thumb|δεξιά|120 px|Ο Σωτήρης Νίνης με την [[Εθνική Ελλάδας (ποδόσφαιρο ανδρών)|Ελλάδα]] Τον Μάρτιο του 2007 κλήθηκε στην Εθνική Ελπίδων, με την οποία πραγματοποίησε το ντεμπούτο του στις 27 Μαρτίου στον αγώνα εναντίον της Δανίας (Κ-21). Το καλοκαίρι του ίδιου έτους κατέκτησε το αργυρό μετάλλιο με την ομάδα των Ελπίδων, γεγονός που έκανε τον τότε προπονητή της ανδρικής εθνικής ομάδας Ότο Ρεχάγκελ να τον καλέσει στην Ανδρών, έναν χρόνο αργότερα.
Συγκεκριμένα, τον Μάιο του 2008 κλήθηκε να αγωνιστεί για πρώτη φορά στην εθνική Ανδρών. Η πρώτη του συμμετοχή ήταν σε φιλικό αγώνα με την Κύπρο στο Παμπελοποννησιακό Στάδιο στις 19 Μαΐου 2008. Σκόραρε για πρώτη φορά φορώντας τη φανέλα με το εθνόσημο στον ίδιο αγώνα εναντίον της Κύπρου και έγινε ο νεότερος σκόρερ στην ιστορία της Ελλάδας, σε ηλικία 18 χρονών και 40 ημερών.
Συμμετείχε στα τελικά του Μουντιάλ 2010 στη Νότια Αφρική καθώς και στο Euro 2012 που διεξήχθη στα γήπεδα της Πολωνίας και της Ουκρανίας.
Υπήρξε βασικό στέλεχος της εθνικής Νέων που αγωνίστηκε στον τελικό του ευρωπαϊκού πρωταθλήματος Νέων το 2007.
Τίτλοι
Παναθηναϊκός
Πηγές
Κατηγορία:Έλληνες ποδοσφαιριστές Κατηγορία:Έλληνες ομογενείς ποδοσφαιριστές Κατηγορία:Βορειοηπειρώτες Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Σέριε Α Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σπορτίνγκ Σαρλερουά Κατηγορία:Ποδοσφαιριστές Προ Λιγκ Βελγίου Κατηγορία:Ξένοι ποδοσφαιριστές στο Βέλγιο Κατηγορία:Ποδοσφαιριστές ΚΦ Μέχελεν Κατηγορία:Ποδοσφαιριστές Μακάμπι Πετάχ Τίκβα Κατηγορία:Ποδοσφαιριστές Πρέμιερ Λιγκ Ισραήλ Κατηγορία:Ξένοι ποδοσφαιριστές στο Ισραήλ Κατηγορία:Ποδοσφαιριστές Χαπόελ Ασκελόν Κατηγορία:Ποδοσφαιριστές Βόλου Ν.Π.Σ. Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Α.Ε. Κηφισιάς
Παγκόσμιο Πρωτάθλημα Σκοποβολής Ενόπλων 1960
Το Παγκόσμιο Πρωτάθλημα Σκοποβολής Ενόπλων 1960 ήταν η 4η διοργάνωση του Παγκοσμίου Πρωταθλήματος Σκοποβολής Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στην Αθήνα μεταξύ 10 και 20 Νοεμβρίου του 1960.
Στο πρωτάθλημα διεξήχθησαν 5 αγωνίσματα και έλαβαν μέρος 84 αθλητές από 9 χώρες-μέλη του ΣΙΣΜ.
Στον πίνακα των μεταλλίων στην πρώτη θέση κυριάρχησαν οι Ηνωμένες Πολιτείες με 5 χρυσά μετάλλια και 8 συνολικά. Η Ελλάδα κέρδισε τη δεύτερη θέση με 2 αργυρά μετάλλια και 5 συνολικά. Την τρίτη θέση κατέκτησε η Σουηδία με 1 αργυρό μετάλλιο και 3 συνολικά.
Παραπομπές
1960 Κατηγορία:Διοργανώσεις σκοποβολής στην Αθήνα Κατηγορία:Σκοποβολή το 1960
Αγησίλαος Β΄ της Σπάρτης
Ο Αγησίλαος Β' (444 π.Χ. - 360 π.Χ.) ήταν βασιλιάς της Σπάρτης, 19ος από την Δυναστεία Ευρυποντιδών, ο οποίος κυβέρνησε από το 398 μέχρι και το θάνατό του το 360 π.Χ. Ο Πλούταρχος στην ομώνυμη βιογραφία του για τον Αγησίλαο τον ονομάζει ως " τον ηγεμόνα και βασιλιά όλης της Ελλάδας" και σε όλη τη διάρκεια της βασιλείας του ταυτίστηκε με τις τύχες και τα επιτεύγματα της πατρίδας του. Μικρός στο ανάστημα και κουτσός από τη γέννησή του ο Αγησίλαος έγινε βασιλιάς εντελώς απροσδόκητα στην ηλικία των 45-46 ετών. Κατά τη διάρκεια της βασιλείας του διεξήγαγε επιτυχείς εκστρατείες στη Μικρά Ασία εναντίον των Περσών και αντιμετώπισε με επιτυχία τον αντισπαρτιατικό συνασπισμό των ελληνικών πόλεων στη διάρκεια του Κορινθιακού πολέμου. Ωστόσο ατυχείς διπλωματικές ενέργειές του οδήγησαν στην ήττα των Σπαρτιατών στα Λεύκτρα Βοιωτίας το 371 π.Χ. και την απώλεια της ηγεμονίας τους στον ελληνικό χώρο. Η δεκαετία 371-362 αποδείχθηκε κρίσιμη για την επιβίωση της Σπάρτης ως ανεξάρτητης πόλης-κράτους και ο Αγησίλαος έγινε μάρτυρας αυτών των δυσάρεστων για την πατρίδα του γεγονότων. Πέθανε στα 84 του χρόνια στην Κυρηναϊκή κατά το ταξίδι της επιστροφής από την εκστρατεία του στην Αίγυπτο, όπου είχε πάει μαζί με άλλους Έλληνες μισθοφόρους για να βοηθήσει τους Αιγύπτιους φαραώ Τέω και Νεκτανεβώ Β΄ στην επανάστασή τους εναντίον των Περσών.
Τα πρώτα χρόνια της ζωής του
Ο Αγησίλαος ήταν γιος του Αρχιδάμου Β΄ (βασιλιάς το 476-427 π.Χ) και της δεύτερης γυναίκας του, Ευπώλιας, ετεροθαλής αδελφός του Άγιδος Β΄ (βασιλιάς το 427-401/400 π.Χ.) και αδελφός της Κυνίσκας, της πρώτης γυναίκας που πέτυχε νίκη στους Ολυμπιακούς Αγώνες. Μας έχουν διασωθεί λίγες πληροφορίες για τα νεανικά χρόνια του Αγησίλαου. Αυτό που γνωρίζουμε είναι πως ήταν κουτσός από το ένα πόδι και ότι δεν προοριζόταν για βασιλιάς μιας και είχε έναν μεγαλύτερο αδελφό, τον Άγη Β΄, ο οποίος είχε ήδη έναν γιο, τον Λεωτυχίδα. Ο Αγησίλαος έλαβε την τυπική διαπαιδαγώγηση από την οποία περνούσε κάθε Σπαρτιάτης ("αγωγή") και όταν πέθανε ο αδελφός του, Άγις, ανέκυψε θέμα διαδοχής μιας και ο Λεωτυχίδας παραμερίστηκε θεωρούμενος ως μη γνήσιο παιδί του Άγη Β΄ (φήμες ήθελαν τη μητέρα του Τιμαία να ισχυρίζεται ότι τον είχε αποκτήσει από τον Αθηναίο στρατηγό και πολιτικό Αλκιβιάδη, ο οποίος είχε βρει καταφύγιο στη Σπάρτη το 415 π.Χ.). Ωστόσο η άνοδος του Αγησίλαου στο θρόνο υποβοηθήθηκε σημαντικά και από την παρέμβαση του Λυσάνδρου, ο οποίος έχοντας αποκτήσει τεράστια επιρροή στην πολιτική ζωή της πόλης του, πίστευε πως ο νέος βασιλιάς θα ήταν υποχείριό του. Ο Λύσανδρος και ο Αγησίλαος είχαν αναπτύξει μια πολύ στενή φιλία (η οποία έφτανε μέχρι τα όρια της σχέσης εραστή και ερωμένου κατά τη νεότητα του Αγησίλαου) και αυτή η σχέση αποδείχθηκε καταλυτική για τη μετέπειτα πορεία του Αγησιλάου.
Μάχη της Κορώνειας
Ο Αγησίλαος, επιστρέφοντας από τη Μικρά Ασία, έφτασε με το στρατό του στην πεδιάδα της Κορώνειας στη Βοιωτία, όπου τον Αύγουστο του 394 π.Χ. αντιμετώπισε σε μάχη το στρατό των Θηβαίων και Αθηναίων. Οι Αθηναίοι με τους Θηβαίους συνεργάσθηκαν με τους Πέρσες μετά από πληρωμή των δεύτερων, για να επιτεθούν στη Σπάρτη και ν' αναγκάσουν έτσι τον Αγησίλαο Β' να επιστρέψει στην Ελλάδα. Η μάχη ήταν σκληρή και, παρόλο που μπορεί να θεωρηθεί νίκη των Σπαρτιατών, ήταν οριακή. Στη συνέχεια, ο Αγησίλαος έφυγε σε εκστρατεία, επικεφαλής μισθοφορικού στρατού, στην Αίγυπτο. Πέθανε σε ηλικία 84 ετών στην Κυρήνη, κατά το ταξίδι της επιστροφής του στη Σπάρτη.
Ανταλκίδειος ειρήνη
Ο Αγησίλαος το 387 π.Χ. συνήψε ταπεινωτική συνθήκη με τους Πέρσες, ζητώντας τους και οικονομική βοήθεια και επιτρέποντάς τους να αναμειχθούν στις ελληνικές υποθέσεις. Ο Αγησίλαος έστειλε στα Σούσα τον Ανταλκίδα και ο Αρταξέρξης δέχτηκε να βοηθήσει οικονομικά τη Σπάρτη, με αντάλλαγμα την αναγνώριση της περσικής κυριαρχίας στη Μικρά Ασία και την Κύπρο.
Στην παρατήρηση κάποιου, ο οποίος είπε ότι «οι Σπαρτιάτες μήδισαν», ο Αγησίλαος απήντησε: «πες καλύτερα ότι οι Μήδοι λακωνίζουν».
Αρετές
Ο Αγησίλαος είχε πολλές αρετές ως ηγέτης. Ο Ξενοφών, ο οποίος μάλιστα πολέμησε υπό τις διαταγές του στη μάχη της Κορώνειας, στο έργο του «Αγησίλαος» δηλώνει ότι είναι δύσκολο να γράψει κανείς αντάξιο έπαινο για τον Αγησίλαο Β΄, παρ' όλα αυτά επιχείρησε να το κάνει.
Λεήμονας Λακωνίας
Λεήμονας/Λεΐμονας ονομάζεται ένα μικρό χωριό στη Λακωνία με 282 κατοίκους σύμφωνα με την απογραφή του 2011. Ανήκει στον Δήμο Ευρώτα. Έχει μια πλατεία και μια παραλία που ονομάζεται Πούγκα. Το χωριό αυτό έχει μεγάλη καλλιέργεια πορτοκαλιών.
Παραπομπές
Λεημονας/Λεΐμονας Κατηγορία:Δήμος Ευρώτα
Φινλανδικό Συμβούλιο Προσφύγων
Το Φινλανδικό Συμβούλιο Προσφύγων είναι μια ανθρωπιστική, μη κυβερνητική οργάνωση που προστατεύει τα δικαιώματα των ανθρώπων που πλήττονται από εκτοπισμό.
Βασικές δραστηριότητες
Το συμβούλιο έχει τέσσερις θεματικές ενότητες με στόχο τα δικαιώματα των προσφύγων, την ενίσχυση της ανθεκτικότητας, την ισότιμη κοινωνική συμμετοχή και την προσαρμογή ολόκληρης της κοινότητας. Για να προωθήσει τις προσπάθειες της οργάνωσης να ζητήσει καλύτερη ενσωμάτωση και ισότητα στη Φινλανδία, έχει ανακοινώσει μια "Γυναίκα πρόσφυγα της χρονιάς" από το 1998 και έναν "Άνδρα πρόσφυγα της χρονιάς" από το 2016.
Παραπομπές
Κατηγορία:Οργανισμοί με έδρα τη Φινλανδία
Τζων Ουέμπστερ
Ο Τζων Ουέμπστερ (John Webster, Λονδίνο, περ. 1580 – Λονδίνο, περ. 1634) ήταν Άγγλος δραματικός ποιητής του Ιακωβίνειου θεάτρου, σύγχρονος του Σαίξπηρ.
Πολύ λίγα είναι γνωστά για την ζωή του. Πιστεύεται ότι σπούδασε νομικά και το βέβαιον είναι ότι άρχισε την συγγραφική του σταδιοδρομία συνεργαζόμενος με άλλους συγγραφείς (1602-1605). Ύστερα συνέθεσε μόνος τις τρεις τραγωδίες του και από το 1607 έγραψε και πάλι σε συνεργασία.
Τα θεωρούμενα έξοχα έργα του απεικονίζουν τις χειρότερες πλευρές του ανθρώπινου χαρακτήρα. Κατά τον Τ.Σ.Έλιοτ «έβλεπε τη νεκροκεφαλή κάτω από το δέρμα».
Εξωτερικοί σύνδεσμοι
Κατηγορία:Άγγλοι ποιητές Κατηγορία:Άγγλοι θεατρικοί συγγραφείς
Κιντιά (περιφέρεια)
Η Κιντιά (γαλλ: Kindia) είναι μία από τις οκτώ περιφέρειες της Γουινέας. Πρωτεύουσα είναι η Κιντιά.
Γεωγραφία
Η Κιντιά βρίσκεται δυτικά της Γουινέας. Συνορεύει στα βορειοδυτικά με το Μποκέ, στα νοτιοανατολικά με το Μαμού και τη Σιέρρα Λεόνε, στα βορειοδυτικά με το Λαμπέ και στα νοτιοδυτικά βρέχεται από τον Ατλαντικό.
Εξωτερικοί σύνδεσμοι
Κ
Λάιονελ Ρίτσι
Ο Λάιονελ Μπρόκμαν Ρίτσι Τζούνιορ (γεννημένος στις 20 Ιουνίου 1949) είναι Αμερικανός τραγουδιστής, τραγουδοποιός, παραγωγός δίσκων και τηλεοπτική προσωπικότητα. Έγινε γνωστός τη δεκαετία του 1970 ως τραγουδοποιός και τραγουδιστής του φανκ συγκροτήματος Commodores γράφοντας και ηχογραφώντας τα επιτυχημένα σινγκλ «Easy», «Sail On», «Three Times a Lady» και «Still» πριν από την αποχώρησή του από το γκρουπ. Το 1980, έγραψε και έκανε την παραγωγή στο αμερικανικό Billboard Hot 100 νούμερο ένα σινγκλ "Lady" το οποίο ερμήνευσε ο Κένι Ρότζερς. Την επόμενη χρονιά, έγραψε και έκανε την παραγωγή για το σινγκλ "Endless Love", το οποίο ηχογράφησε ο ίδιος ως ντουέτο με την Νταϊάνα Ρος. Το κομμάτι παραμένει μεταξύ των 20 κορυφαίων σινγκλ με τις μεγαλύτερες πωλήσεις όλων των εποχών και η μεγαλύτερη επιτυχία στην καριέρα και για των δύο καλλιτεχνών. Το 1982, ξεκίνησε επίσημα τη σόλο καριέρα του με το άλμπουμ Lionel Richie, το οποίο πούλησε πάνω από τέσσερα εκατομμύρια αντίτυπα και έβγαλε τα σινγκλ "You Are", "My Love" και το νούμερο ένα σινγκλ "Truly".
Το δεύτερο άλμπουμ του με τίτλο Can't Slow Down (1983) έφτασε στο νούμερο ένα του αμερικανικού τσαρτ Billboard 200, πούλησε πάνω από 20 εκατομμύρια αντίτυπα παγκοσμίως και έγινε ένα από τα άλμπουμ με τις μεγαλύτερες πωλήσεις όλων των εποχών. Από αυτό το άλμπουμ βγήκαν τα νούμερο ένα σινγκλ "All Night Long (All Night)" και "Hello". Στη συνέχεια, ο Ρίτσι συμμετείχε μαζί με τον Μάικλ Τζάκσον στη σύνθεση του φιλανθρωπικού σινγκλ του 1985 "We Are the World", το οποίο πούλησε πάνω από 20 εκατομμύρια αντίτυπα. Το τρίτο του άλμπουμ με τίτλο Dancing on the Ceiling (1986) δημιούργησε το νούμερο ένα σινγκλ "Say You, Say Me" (από την ταινία του 1985 Λευκές νύχτες) και το Νο. 2 τραγούδι με τίτλο "White Nights". Από το 1986 έως το 1996, ο Ρίτσι έκανε ένα διάλειμμα από την ηχογράφηση. Έκτοτε έχει κυκλοφορήσει επτά στούντιο άλμπουμ. Έχει ενταχθεί στον διαγωνισμό τραγουδιού American Idol ως κριτής από τον δέκατο έκτο κύκλο του.
Κατά τη διάρκεια της σόλο καριέρας του, ο Ρίτσι έγινε ένας από τους πιο επιτυχημένους τραγουδιστές μπαλάντας της δεκαετίας του 1980 και έχει πουλήσει πάνω από 100 εκατομμύρια δίσκους παγκοσμίως, γεγονός που τον έκανε έναν από τους καλλιτέχνες όλων των εποχών με τις μεγαλύτερες πωλήσεις στον κόσμο. Έχει κερδίσει τέσσερα βραβεία Grammy, μεταξύ των οποίων τραγούδι της χρονιάς για το "We Are the World" και άλμπουμ της χρονιάς για το Can't Slow Down. Το "Endless Love" προτάθηκε για Όσκαρ, ενώ το «Say You, Say Me» κέρδισε τόσο Όσκαρ όσο και Χρυσή Σφαίρα Καλύτερου Πρωτότυπου Τραγουδιού. Το 2016, ο Ρίτσι έλαβε την υψηλότερη διάκριση του Songwriters Hall of Fame, το βραβείο Τζόνι Μέρσερ. Το 2022, έλαβε Βραβείο Γκέρσουιν από τη Βιβλιοθήκη του Κογκρέσου καθώς και American Music Awards Icon Award. Εισήχθη επίσης στο Black Music & Entertainment Walk of Fame και στο Rock and Roll Hall of Fame το 2022.
Τα πρώτα χρόνια
Ο Ρίτσι μεγάλωσε στην πανεπιστημιούπολη του Ινστιτούτου Tuskegee. Αποφοίτησε από το γυμνάσιο Joliet Township, East Campus στο Τζόλιετ του Ιλινόι. Ως αστέρας του τένις στο Τζόλιετ, πήρε υποτροφία για να παρακολουθήσει το Ινστιτούτο Tuskegee, από όπου αποφοίτησε με πτυχίο στα οικονομικά και στη λογιστική.
Ο Ρίτσι σκέφτηκε να σπουδάσει θεολογία για να γίνει ιερέας στην Επισκοπική Εκκλησία, στην οποία είχε βαφτιστεί, αλλά τελικά αποφάσισε ότι δεν ήταν κατάλληλος και αποφάσισε να ακολουθήσει μουσική καριέρα, παρόλο που δεν ήξερε να διαβάζει ή να γράφει μουσική. Είναι μέλος της ΚΚΨ, τιμητικής αδελφότητας για μέλη συγκροτημάτων, καθώς και ενεργό μέλος της αδελφότητας ΑΦΑ.
Commodores
Ως φοιτητής, ο Ρίτσι σχημάτισε μια σειρά από R&B γκρουπ στα μέσα της δεκαετίας του 1960. Το 1968 έγινε τραγουδιστής και σαξοφωνίστας στους Commodores. Υπέγραψαν συμβόλαιο ηχογράφησης με την Atlantic Records το 1968 για έναν δίσκο προτού μεταβούν στην Motown Records αρχικά ως σαπόρτ στους The Jackson 5. Οι Commodores στη συνέχεια καθιερώθηκαν ως δημοφιλής σόουλ μπάντα. Τα πρώτα τους άλμπουμ είχαν χορευτικό, φάνκι ήχο, σε κομμάτια όπως το "Machine Gun" και το "Brick House". Με την πάροδο του χρόνου, ο Ρίτσι έγραψε και τραγούδησε πιο ρομαντικές μπαλάντες.
Σόλο καριέρα
μικρογραφία| Ο Ρίτσι το 1984 Το πρώτο σόλο άλμπουμ του Ρίτσι το 1982 με τίτλο Lionel Richie περιείχε τρεις σινγκλ επιτυχίες: το νούμερο ένα τραγούδι στις ΗΠΑ "Truly", το οποίο ακολούθησε το στιλ μπαλάντας των Commodores. Ήταν η αρχή τη καριέρας του Ρίτσι ως ενός από τους πιο επιτυχημένους τραγουδιστές μπαλάντας της δεκαετίας του 1980 και τις πέντε κορυφαίες επιτυχίες "You Are" και "My Love". Το άλμπουμ έφτασε στο Νο. 3 στα μουσικά τσαρτ και πούλησε πάνω από 4 εκατομμύρια αντίτυπα. Το επόμενο άλμπουμ του 1983, Can't Slow Down, πούλησε πάνω από δύο φορές περισσότερα αντίτυπα και κέρδισε δύο βραβεία Grammy, συμπεριλαμβανομένου του Άλμπουμ της Χρονιάς, ωθώντας τον Ρίτσι στην πρώτη θέση των διεθνών σούπερ σταρ. Το άλμπουμ περιείχε την νούμερο ένα επιτυχία "All Night Long", ένα χορευτικό κομμάτι με γεύση Καραϊβικής. Το 1984, ο Ρίτσι ερμήνευσε το «All Night Long» στην τελετή λήξης των 23ων Ολυμπιακών Αγώνων στο Λος Άντζελες.
Ακολούθησαν αρκετές ακόμη Top 10 επιτυχίες, η πιο επιτυχημένη από τις οποίες ήταν η μπαλάντα "Hello" (1984), ένα ερωτικό τραγούδι που έδειχνε πόσο μακριά είχε απομακρυνθεί από τις R&B ρίζες του. Ο Ρίτσι έκανε τρεις ακόμα επιτυχίες στην πρώτη δεκάδα το 1984, το "Stuck on You" (Νο. 3), το "Running with the Night" (Νο. 7) και το "Penny Lover" (Νο. 8), καθώς και τη συγγραφή και την παραγωγή του "Missing You" για την πρώην συνεργάτιδά του, Νταϊάνα Ρος (Νο. 10 ποπ, Νο. 1 R&B). Το 1985 έγραψε και ερμήνευσε το "Say You, Say Me" για την ταινία Λευκές νύχτες. Το τραγούδι κέρδισε Όσκαρ Καλύτερου Πρωτότυπου Τραγουδιού και έφτασε στο Νο. 1 των αμερικανικών τσαρτ, μένοντας εκεί τέσσερις εβδομάδες. Έγινε το νούμερο δύο τραγούδι του 1986 σύμφωνα με το Year-End Hot 100 chart Billboard, πίσω από το φιλανθρωπικό σινγκλ "That's What Friends Are For" από τους Dionne and Friends. Συνεργάστηκε επίσης με τον Μάικλ Τζάκσον στη συγγραφή του φιλανθρωπικού σινγκλ "We Are the World" των USA for Africa, μία ακόμη νούμερο ένα επιτυχία.
Το 1986, ο Ρίτσι κυκλοφόρησε το Dancing on the Ceiling, το τελευταίο ευρέως δημοφιλές άλμπουμ του, το οποίο έκανε μια σειρά από πέντε επιτυχίες στις ΗΠΑ και στο Ηνωμένο Βασίλειο: "Say You, Say Me" (Νο. 1 ΗΠΑ), "Dancing on the Ceiling" (Νο. 2 ΗΠΑ), "Love Will Conquer All" (Νο. 9 ΗΠΑ), "Ballerina Girl" (Νο. 7 ΗΠΑ) και "Se La" (Νο. 20 ΗΠΑ). Επέστρεψε στις ηχογραφήσεις και τις ζωντανές εμφανίσεις μετά την κυκλοφορία της πρώτης του συλλογής με μεγαλύτερες επιτυχίες με τίτλο Back to Front το 1992.
Έκτοτε, το όλο και πιο χαλαρό πρόγραμμά του έχει περιορίσει στο ελάχιστο τις ηχογραφήσεις και τις ζωντανές εμφανίσεις. Έσπασε τη σιωπή του το 1996 με το Louder Than Words, στο οποίο αντιστάθηκε σε κάθε αλλαγή στιλ και στη μουσική μόδα της περασμένης δεκαετίας, μένοντας αντ' αυτού στον δρόμο της καλοδουλεμένης σόουλ μουσικής, που στα ενδιάμεσα χρόνια έγινε γνωστή ως σύγχρονο R&B.
Τα άλμπουμ του Ρίτσι στα τέλη της δεκαετίας του 1990, όπως Louder Than Words και Time, δεν έκαναν την εμπορική επιτυχία της προηγούμενης δουλειάς του. Μερικά από τα πρόσφατα άλμπουμ του, όπως τα Renaissance και Just for You, σημείωσαν επιτυχία στην Ευρώπη, αλλά μέτρια επιτυχία στις Ηνωμένες Πολιτείες.
Τα επόμενα χρόνια
μικρογραφία| Ο Ρίτσι και ο [[Γκάι Σεμπάστιαν ερμηνεύουν το "All Night Long" στην περιοδεία του Ρίτσι στην Αυστραλία και τη Νέα Ζηλανδία το 2011]] Στις 7 Μαΐου 2006, ο Ρίτσι εμφανίστηκε στην κεντρική σκηνή του New Orleans Jazz & Heritage Festival, αντικαθιστώντας τον Antoine "Fats" Domino, ο οποίος είχε αρρωστήσει. Ο Ρίτσι κυκλοφόρησε το όγδοο στούντιο άλμπουμ του με τίτλο "Coming Home" στις 12 Σεπτεμβρίου 2006. Το πρώτο σινγκλ του άλμπουμ ήταν το "I Call It Love", κυκλοφόρησε τον Ιούλιο του 2006 και έγινε η μεγαλύτερη επιτυχία του στις ΗΠΑ τα τελευταία δέκα χρόνια. Το άλμπουμ είχε μεγάλη επιτυχία στις Ηνωμένες Πολιτείες, φτάνοντας στο Νο. 6.
Στις 2 Μαΐου 2008, ο Ρίτσι ήταν ο 21ος παραλήπτης του Βραβείου Lifetime Achievement George and Ira Gershwin.
Τον Μάιο του 2009, ο Ρίτσι ανακοίνωσε ότι θα ήθελε να ξαναστήσει τους Commodores σύντομα. Το άλμπουμ Just Go κυκλοφόρησε το 2009. Στις 7 Ιουλίου 2009, ο Ρίτσι ερμήνευσε το «Jesus is Love» στο μνημόσυνο του Μάικλ Τζάκσον.
Ο Ρίτσι επέστρεψε στην Αυστραλία το 2011, όπου μαζί με τον καλλιτέχνη Γκάι Σεμπάστιαν περιόδευσαν εκεί και τη Νέα Ζηλανδία τον Μάρτιο και τον Απρίλιο. Ο Ρίτσι και ο Σεμπάστιαν ηχογράφησαν μαζί το νούμερο ένα σινγκλ του 1983 "All Night Long" του Ρίτσι για να συγκεντρώσουν χρήματα για τις πλημμύρες στην Αυστραλία και την ανακούφιση από τους σεισμούς της Νέας Ζηλανδίας.
Στις 26 Μαρτίου 2012, ο Ρίτσι κυκλοφόρησε το δέκατο στούντιο άλμπουμ του με τίτλο Tuskegee, το οποίο περιλάμβανε 13 από τα επιτυχημένα τραγούδια του ως ντουέτα με σταρ της κάντρι. Μετά από χρόνια μέτριων πωλήσεων στις ΗΠΑ, το άλμπουμ τον επέστρεψε στην κορυφή του Billboard 200 και έγινε το πρώτο του νούμερο ένα άλμπουμ εκεί μετά το Dancing on the Ceiling. Έγινε επίσης πλατινένιο μέσα σε έξι εβδομάδες μετά την κυκλοφορία του. μικρογραφία| Ο Ρίτσι σε ζωντανή εμφάνιση το 2019 Στις 28 Ιουνίου 2015, ο Ρίτσι έπαιξε μπροστά σε κοινό 100.000-120.000 ατόμων στο Φεστιβάλ Glastonbury, στην Αγγλία. Ακολούθησε η επιστροφή του στην κορυφή των βρετανικού άλμπουμ τσαρτ με την επανακυκλοφορία ενός άλμπουμ επιτυχιών της δουλειάς του τόσο ως σόλο καλλιτέχνη όσο και με τους Commodores. Τον Σεπτέμβριο του 2017, το ABC ανακοίνωσε ότι ο Ρίτσι θα γίνει κριτής στο American Idol, πράγμα που έγινε για τέσσερις κύκλους, ενώ έχει προγραμματιστεί να εμφανιστεί και στον πέμπτο.
Τον Μάιο του 2017, ο Ρίτσι τιμήθηκε στο Berklee College of Music, όταν απόφοιτοι του κολεγίου παρουσίασαν ένα τμήμα της δισκογραφίας του. Ο Ρίτσι τιμήθηκε επίσης με τον τίτλο του Επίτιμου Διδάκτορα Μουσικής και με Kennedy Center Honours.
Τον Οκτώβριο του 2017, αναφέρθηκε ότι ο Ρίτσι είχε εξασφαλίσει τα δικαιώματα για την παραγωγή μιας βιογραφικής ταινίας για τον Κέρτις Μέιφιλντ.
Στις 25 Μαρτίου 2019, ο Ρίτσι ανακοίνωσε μια περιοδεία 33 εμφανίσεων στη Βόρεια Αμερική για το καλοκαίρι. Η περιοδεία «Hello Tour» ξεκίνησε στις 10 Μαΐου στο Φεστιβάλ KAABOO του Άρλινγκτον.
Δημοτικότητα στον αραβικό κόσμο
Ο Ρίτσι είναι δημοφιλής μουσικός σε διάφορα αραβικά κράτη, και έχει εμφανιστεί στο Μαρόκο, τα Ηνωμένα Αραβικά Εμιράτα, την Αίγυπτο και τη Λιβύη. Ο Τζον Μπέρμαν του ABC News ανέφερε ότι του είπαν πως οι Ιρακινοί πολίτες άκουγαν το "All Night Long" τη νύχτα που τα τανκς των ΗΠΑ εισέβαλαν στη Βαγδάτη. Ο Ρίτσι ήταν κατά του πολέμου και είπε ότι θα ήθελε να εμφανιστεί κάποια μέρα στη Βαγδάτη.
Προσωπική ζωή
δεξιά|μικρογραφία| Ο Ρίτσι σε ζωντανή εμφάνιση το 2011 Στις 18 Οκτωβρίου 1975, ο Ρίτσι παντρεύτηκε την κοπέλα του από το κολέγιο, Μπρέντα Χάρβεϊ. Το 1983, το ζευγάρι υιοθέτησε ανεπίσημα τη Νικόλ Καμίλ Εσκοβέντο (τώρα Νικόλ Ρίτσι), τη δίχρονη κόρη ενός μέλους του συγκροτήματος του Ρίτσι και ανιψιά της ντράμερ Sheila E. Η οικογένεια μεγάλωσε τη Νικόλ και την υιοθέτησε νόμιμα όταν ήταν εννέα ετών.
Τον Ιούνιο του 1988, η Χάρβεϊ συνελήφθη και κατηγορήθηκε για τραυματισμό συζύγου, αντίσταση κατά της αρχής, καταπάτηση, βανδαλισμό και διατάραξη της ειρήνης αφού βρήκε τον Ρίτσι στο διαμέρισμα της Νταϊάν Αλεξάντερ στο Μπέβερλι Χιλς. Ο Ρίτσι και η Χάρβεϊ χώρισαν στις 9 Αυγούστου 1993, μετά από σχεδόν 18 χρόνια γάμου. Ο Ρίτσι παντρεύτηκε την Νταϊάν Αλεξάντερ στις 21 Δεκεμβρίου 1995. Έχουν έναν γιο, τον Μάιλς Μπρόκμαν, (γεννήθηκε στις 27 Μαΐου 1994), και μια κόρη, τη Σοφία Ρίτσι (γεννήθηκε στις 24 Αυγούστου 1998). Ο γάμος τους τερματίστηκε το 2004.
Ο Ρίτσι αντιμετώπιζε παρατεταμένα προβλήματα στον λάρυγγα και χειρουργήθηκε τέσσερις φορές μέσα σε τέσσερα χρόνια προτού του πουν ότι πρέπει να σταματήσει την καριέρα του στο τραγούδι. Στη συνέχεια απευθύνθηκε σε ολιστικό γιατρό ο οποίος είπε ότι το πρόβλημα ήταν απλώς γαστροοισοφαγική παλινδρομική νόσος που προκαλούνταν από τροφές που έτρωγε ο Ρίτσι πριν πάει για ύπνο.
Ο Ρίτσι έγινε παππούς το 2008 όταν η Νικόλ Ρίτσι γέννησε ένα κοριτσάκι. Το δεύτερο εγγόνι του Ρίτσι γεννήθηκε το 2009.
Ο Ρίτσι είναι τέκτονας.
Ακτιβισμός για τον καρκίνο του μαστού
Ο Ρίτσι βοήθησε να συγκεντρωθούν πάνω από 3,1 εκατομμύρια δολάρια για το Ίδρυμα Έρευνας για τον Καρκίνο του Μαστού. Ήταν ο διακεκριμένος ερμηνευτής στο Soirée Bouquet του Ιδρύματος, το ετήσιο ανοιξιάτικο γκαλά, το 2003. Ο Ρίτσι είπε στο πλήθος ότι η γιαγιά του έμαθε ότι πάσχει από καρκίνο του μαστού στα 80 της, αλλά έζησε μέχρι τα 103 της χρόνια. Δήλωσε ότι αυτός ήταν ο λόγος που έγινε για τον καρκίνο του μαστού.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Βραβευμένοι με Grammy Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Βραβευμένοι με Χρυσή Σφαίρα
FIBA Africa
Η FIBA Africa είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA), η οποία περιέχει και τις 53 εθνικές ομοσπονδίες της FIBA στη ζώνη της Αφρικής και ιδρύθηκε το 1961. Η FIBA Africa διατηρεί γραφεία στο Κάιρο και στο Αμπιτζάν.
Ανδρών
Ενημερωμένη και μετά τα Ηπειρωτικά Πρωταθλήματα 2013
Γυναικών
Ενημερώθηκε μετά τους Ολυμπιακούς του Λονδίνου 2012
Εξωτερικοί σύνδεσμοι
Κατηγορία:Καλαθοσφαίριση στην Αφρική Africa
Σύστημα εξυπηρέτησης επιβατών
Τα Συστήματα Εξυπηρέτησης Επιβατών (Passenger Service Systems (PSS)), είναι μια σειρά από κρίσιμα συστήματα που χρησιμοποιούνται από τις αεροπορικές εταιρίες. Τα PSS, συνήθως περιλαμβάνουν το σύστημα κράτησης αεροπορικών θέσεων (Computer Reservations System (CRS)), το αεροπορικό σύστημα διοίκησης ή απογραφής (Airline Inventory System) και το σύστημα ελέγχου αναχώρησης.
Επισκόπηση
Γενικά, το PSS αποτελείται από δομοστοιχεία (modules), τα οποία χρησιμοποιούνται για τη διαχείριση των διαφόρων τμημάτων των δραστηριοτήτων της αεροπορικής εταιρίας.
Το σύστημα διοίκησης ή αποθέματος της αεροπορικής εταιρίας (Airline Inventory System), μπορεί ή δεν μπορεί να ενσωματωθεί στο σύστημα κράτησης θέσεων. Το σύστημα περιέχει όλες τις πτήσεις της αεροπορικής εταιρίας και τις διαθέσιμες θέσεις (καθίσματα). Η κύρια λειτουργία του συστήματος απογραφής είναι να καθορίσει πόσες θέσεις είναι διαθέσιμες σε μια συγκεκριμένη πτήση με το άνοιγμα ή το κλείσιμο μιας επιμέρους κατηγορίας κράτησης ναύλου, σύμφωνα με τους κανόνες που ορίζονται από την αεροπορική εταιρία.
Το Σύστημα Ελέγχου Αναχώρησης (Departure Control System (DCS)), είναι το σύστημα που χρησιμοποιείται από τις αεροπορικές εταιρίες και τα αεροδρόμια για να τον έλεγχο αποδοχής (check-in) του επιβάτη και των αποσκευών του. Το DCS συνδέεται με το σύστημα κράτησης αεροπορικών θέσεων και του επιτρέπει να ελέγξει ποιος έχει έγκυρη κράτηση σε πτήση. Το DCS χρησιμοποιείται για να εισαχθούν οι πληροφορίες που απαιτούνται από τα τελωνεία ή τις συνοριακές υπηρεσίες ασφαλείας και επίσης, να εκδίδει το έγγραφο επιβίβασης. Επιπλέον, το DCS μπορεί επίσης να χρησιμοποιηθεί για την αποστολή φορτίων και για τη βελτιστοποίηση της ζυγοστάθμισης (βάρος και ισορροπία) του αεροσκάφους.
Πρόσθετη ανάγνωση (στα Αγγλικά)
Κατηγορία:Πολιτική αεροπορία Κατηγορία:Τεχνολογία ταξιδίων
Χουάν ντε Μαριάνα
Ο Χουάν ντε Μαριάνα (Juan de Mariana, 1536-1624), ήταν Ισπανός Ιησουΐτης ιστορικός και πολιτικός φιλόσοφος.
Έργα
Ο Μαριάνα συνέγραψε την Historiae de rebus Hispaniae (Ιστορία της Ισπανίας, 1592, ισπανική μετάφραση από τον ίδιο ως Historia de España, 1601), για να πληροφορήσει την Ευρώπη πώς η Ισπανία έφτασε στην ακμή της δύναμης και της δόξας της, έργο που θεωρείται η κορύφωση της ισπανικής ιστοριογραφίας. Το 1607 φυλακίστηκε για αρκετούς μήνες για την πραγματεία του De monetae mutatione (Περί της αλλαγής του νομίσματος) στην οποία επετίθετο κατά του πρωθυπουργού δούκα ντε Λέρμα για την υποτίμηση του νομίσματος.
Σε άλλες πραγματείες του ο Μαριάνα εξέθεσε σε τα σφάλματα της Εταιρείας του Ιησού, τυπώθηκαν όμως αυτές μετά τον θάνατό του.
Το έργο του Μαριάνα που προκάλεσε διεθνή αναταραχή ήταν το De rege et regis institutione (Περί του βασιλέως και της βασιλικής αρχής, 1598). Δέχεται ως καλύτερο πολίτευμα την κληρονομική μοναρχία, περιορισμένη όμως από τους νόμους, τους θρησκευτικούς και ηθικούς κανόνες και τα δικαιώματα του λαού που ασκούνταν μέσω μιας εθνοσυνέλευσης - αυτό που αργότερα αποκλήθηκε συνταγματική μοναρχία. Εκτίθενται -αυτονόητες σήμερα- απόψεις περί κοινωνικής προνοίας, φιλανθρωπίας, δικαίας φορολογίας και δικαίας κατανομής του πλούτου. Το σημείο που προκάλεσε την αναστάτωση ήταν η αναγνώριση του δικαιώματος στους πολίτες να εκθρονίζουν, ακόμη και να σκοτώνουν (προ παντός αυτό) τους βασιλείς αν αυτοί αποδεικνύονταν τύραννοι.
Το 1599 ο αρχηγός της Εταιρείας Κλαούντιο Ακουαβίβα διέταξε να επέλθουν «διορθώσεις» στο σύγγραμμα. Το 1610, μετά τη δολοφονία του Ερρίκου Δ΄ της Γαλλίας, ο Ακουαβίβα διέταξε την απαγόρευση της διδασκαλίας του Μαριάνα περί βασιλοκτονίας (παρά το ότι ο Ερρίκος ήταν πρώην Ουγενότος και ο δολοφόνος του Ραβαγιάκ φανατικός καθολικός), για ν’ αποσείσει τις κατά των Ιησουιτών σχετικές κατηγορίες.
Εξωτερικοί σύνδεσμοι
Κατηγορία:Ισπανοί ιστορικοί Κατηγορία:Ιησουίτες
Σάντι Απόστολι, Ρώμη
Η Βασιλική των Αγίων Δώδεκα Αποστόλων (ιταλ. Basilica dei Santi XII Apostoli), είναι ένας χριστιανικός ναός του 6ου αιώνα στην πόλη της Ρώμης. Βρίσκεται τον Κυρηνάλιο λόφο, στην περιοχή Τρέβι, στην ομώνυμη πλατεία. Κατά τη Βυζαντινή Εποχή ήταν αφιερωμένη στους Αγίους Ιάκωβο και Φίλιππο, κατόπιν σε όλους τους Αποστόλους. Σήμερα η βασιλική αποτελεί την έδρα του Τάγματος των Φραγκισκανών στη Ρώμη.
Ιστορικά στοιχεία
Την εκκλησία έχτισε τον 6ο αιώνα ο Πάπας Πελάγιος Α΄ για να τιμήσει τη νίκη του στρατηγού Ναρσή κατά των Οστρογότθων. Η πρώτη εκκλησία καταστράφηκε από ένα σεισμό το 1348 και η τοποθεσία εγκαταλείφθηκε.
Το 1417, ο Πάπας Μαρτίνος Ε΄, μέλος της οικογένειας Κολόνα, ιδιοκτήτριας του προσκείμενου Παλάτσο Κολόννα, ανοικοδόμησε το ναό, ενώ η πρόσοψη κατασκευάστηκε στα τέλη του ίδιου αιώνα. Στην ίδια περίοδο ανήκει και το περιστύλιο. Η κόγχη διακοσμήθηκε με μία περίφημη τοιχογραφία της Αναλήψεως από τον Μελότσο ντα Φορλί του οποίου το έργο ήταν ξακουστό για τις ρηξικέλευθες τεχνικές προοπτικής που χρησιμοποίησε και αναγνωρίστηκε ως το αριστούργημα του καλλιτέχνη.
Ο Πάπας Κλήμης ΙΑ΄ παρήγγειλε το 1702 μια δραστική ανακαίνιση στο ναό. Οι τοιχογραφίες του Μελότσο είτε καταστράφηκαν είτε μεταφέρθηκαν στο Βατικανό και το Παλάτσο ντελ Κουιρινάλε. Κατασκευάστηκε ένα νέο Μπαρόκ εσωτερικό από τους Κάρλο και Φραντσέσκο Φοντάνα, το οποίο ολοκληρώθηκε το 1714. Στις εργασίες συμμετείχαν επίσης οι Λουντοβίκο Ρουσκόνι Σάσσι και Νικολά Μικέτι. Η σημερινή εκδοχή της νεοκλασικής προσόψεως ανήκει στον Τζιουζέπε Βαλαντιέ. Το επάνω κομμάτι της προσόψεως, νεοκλασικής τεχνοτροπίας με μεγάλο παράθυρο, κατασκευάστηκε από τον Τζοβάνι Τορλονία το 1827, ο οποίος άφησε μια επιγραφή, σημάδι της δικής του παρέμβασης: "IOANNES DVX TORLONIA FRONTEM PERFECIT A D MDCCCXXVII".
Στην εκκλησία αναπαύονται τα οστά των Αγίων Ιακώβου και Φιλίππου, προς τιμήν των οποίων χτίστηκε ο αρχικός ναός. Για μια σύντομη περίοδο στην εκκλησία αυτή φιλοξενήθηκε ο τάφος του Μιχαήλ Αγγέλου, πριν μεταφερθεί στην Σάντα Κρότσε της Φλωρεντίας. Επίσης στο ναό αυτό βρίσκεται η καρδιά της Μαρία Κλεμεντίνα Σομπιέσκα, συζύγου του Τζέιμς Φράνσις Έντουαρντ Στούαρτ. Μετά το θάνατο του Τζέιμς, το σώμα του τέθηκε σε λαϊκό προσκύνημα το 1776 προτού κηδευτεί με τη σύζυγό του στη Βασιλική του Αγίου Πέτρου.